കേരളത്തില് ഒന്നാം ഡോസ് വാക്സിനേഷന് 90 ശതമാനം കഴിഞ്ഞു വീണാ ജോര്ജ് കേരളത്തില് ഒന്നാം ഡോസ് വാക്സീനേഷന് 90 ശതമാനം കഴിഞ്ഞുവെന്ന് ആരോഗ്യവകുപ്പ് മന്ത്രി വീണ ജോര്ജ്ജ്. വാക്സീനെടുക്കുന്നതില് ആരും വിമുഖത കാട്ടരുതെന്നും അവര് പറഞ്ഞു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ രണ്ടാം തരംഗത്തിന്റെ തീവ്രത കടന്നുവെന്നും പ്രോട്ടോകോള് നന്നായി പാലിക്കണമെന്നും മന്ത്രി തിരുവനന്തപുരത്ത് വിളിച്ചുചേര്ത്ത വാര്ത്താ സമ്മേളനത്തില് പറഞ്ഞു. അഞ്ചു ജില്ലകളില് 100 ശതമാനത്തിനടുത്താണ് വാക്സിനേഷന്. ഞായറാഴ്ച വരെ വാക്സീന് എടുക്കേണ്ട ജനസംഖ്യയുടെ 89.74 ശതമാനം പേര്ക്ക് ആദ്യ ഡോസും 2,39,67,563, 37.29 ശതമാനം പേര്ക്ക് രണ്ടാം ഡോസും 99,60,619 നല്കി. സംസ്ഥാനത്ത് പുതിയ ഡെങ്കി വകഭേദമില്ലെന്നും ആശങ്കപ്പെടേണ്ടതില്ലെന്നും ആരോഗ്യമന്ത്രി അറിയിച്ചു. ഡെങ്കിപ്പനിയുടെ ഡെന്വ് 2 വൈറസ് വകഭേദം 2017ല് റിപ്പോര്ട്ട് ചെയ്തതാണ്. പുതിയതാണെന്ന വാര്ത്ത അടിസ്ഥാനരഹിതമാണെന്നും മന്ത്രി പറഞ്ഞു. സംസ്ഥാന സര്ക്കാര് നടത്തിയ കോവിഡ് സിറോ സര്വേ ഫലം ഉടന് ലഭിക്കും. സര്വേ ഫലം അടിസ്ഥാനമാക്കി സ്കൂള് തുറക്കാനുളള മാര്ഗനിര്ദേശങ്ങള് തയാറാക്കും.